Uredba Komisije (ES) št. 1334/2003

z dne 25. julija 2003

o spremembi pogojev za dovoljenje za več krmnih dodatkov, ki spadajo v skupino elementov v sledovih

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 70/524/EGS z dne 23. novembra 1970 o krmnih dodatkih [1], kakor je bila nazadnje spremenjena z Uredbo Komisije (ES) št. 1756/2002 [2], in zlasti členov 3, 9d in 9e Direktive,

ob upoštevanju naslednjega:

(1) Več dodatkov iz skupine elementov v sledovih je bilo v skladu z Direktivo 70/524/EGS dovoljenih pod nekaterimi pogoji z uredbami (ES) št. 2316/98 [3], (ES) št. 639/1999 [4], (ES) št. 2293/1999 [5], (ES) št 2200/2001 [6] in (ES) št. 871/2003.

(2) Glede na razvoj znanstvenega in tehničnega znanja je bila ponovno preučena največja dovoljena vsebnost elementov v sledovih v krmi, da bi zagotovili najboljšo uporabo pogojev za dovoljenje iz člena 3a Direktive 70/524/EGS.

(3) Pri sedanjem stanju znanstvenega in tehničnega znanja lahko zaključimo, da je treba največjo dovoljeno vsebnost železa, kobalta, bakra, magnezija in cinka v krmi v skladu z Direktivo 70/524/EGS zmanjšati, da bi bolje izpolnjevali zahteve, določene v členu 3a(a) in (b) navedene direktive, po katerih naj bi dodatki predvsem izpolnjevali prehranske potrebe, izboljšali proizvodnjo živali in zmanjšali škodljive učinke živalskih izločkov ter da bi tudi čim bolj zmanjšali škodljive učinke sedanjih stopenj nekaterih elementov v sledovih na zdravje ljudi in okolje.

(4) Največjo dovoljeno vsebnost elementov v sledovih v krmi je treba izračunati ob upoštevanju ne le fizioloških potreb živali, temveč tudi drugih vidikov, kakor so povprečne potrebe in spremenljivost potreb v prehrani, potreba po zadostitvi potreb večine predstavnikov živalske populacije in možne neučinkovite porabe hranljivih snovi.

(5) Znanstveni odbor za prehrano živali (SCAN) je 19. februarja 2003, oziroma 14. marca 2003 podal mnenje o uporabi bakra in cinka v krmi. Znanstveni odbor za prehrano živali ugotavlja, da so sedanje najvišje stopnje dovoljenih elementov v sledovih v krmi v večini primerov previsoke glede na učinke teh dodatkov in priporoča zmanjšanje teh stopenj, tako da se prilagodijo fiziološkim potrebam živali.

(6) V skladu s sedanjim znanstvenim in tehničnim znanjem predvsem glede železa v krmi morajo sesni prašiči, da bi ohranili ustrezne ravni hemoglobina, prejeti 7 do 16 mg/kg železa na dan, ali 21 mg železa na kg pridobljene telesne teže. Mleko svinje vsebuje povprečno 1 mg železa na liter. Zato se pri prašičih, ki prejemajo le mleko, kmalu razvije anemija. Prašičjim mladičem je treba zato, dokler se v času sesanja hranijo samo z mlekom, dajati železo z dopolnilnimi krmnimi mešanicami, ki vsebujejo veliko tega elementa.

(7) Primerno je določiti prehodno šestmesečno obdobje za izvajanje novih zahtev in devetmesečno prehodno obdobje za razprodajo obstoječih zalog krme, označenih v skladu s prejšnjimi pogoji v skladu z Direktivo 70/524/EGS.

(8) Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali –

SPREJELA NASLEDNJO UREDBO:

Člen 1

Pogoji za dovoljenje dodatkov E1 železo–Fe, E3 kobalt–Co, E4 baker–Cu, E5 magnezij–Mn in E6 cink–Zn, ki sodijo v skupino "elementov v sledovih" [7], se nadomestijo s pogoji. določenimi v Prilogi, v skladu z Direktivo 70/524/EGS.

Člen 2

Ta uredba začne veljati dvajseti dan po objavi v Uradnem listu Evropske unije.

Uporabljati se začne 26. januarja 2004. Vendar se lahko obstoječe zaloge krme, označene v skladu s prejšnjimi pogoji, uvedenimi v skladu z Direktivo 70/524/EGS, uporabljajo v prehodnem obdobju, ki se izteče 26. aprila 2004.

Ta uredba je v celoti zavezujoča in se neposredno uporablja v vseh državah članicah.

V Bruslju, 25. julija 2003

Za Komisijo

David Byrne

Član Komisije

[1] UL L 270, 14.12.1970, str. 1.

[2] UL L 265, 3.10.2002, str. 1.

[3] UL L 289, 28.10.1998, str. 4.

[4] UL L 82, 26.3.1999, str. 6.

[5] UL L 284, 6.11.1999, str. 1.

[6] UL L 299, 15.11.2001, str. 1.

[7] UL L 125, 21.5.2003, str. 3.

--------------------------------------------------

PRILOGA

Št. EGS | Element | Dodatek | Kemijska formula in opis | Največja vsebnost elementa (mg/kg popolne krmne mešanice) | Druge določbe | Trajanje veljavnosti dovoljenja |

Elementi v sledovih

E.1 | Železo–Fe | Železov (II) karbonat | FeCO3 | Ovce 500 (skupno) mg/kg popolne krmne mešanice Hišne živali: 1250 (skupno) mg/kg popolne krmne mešanice Pujski 1 teden pred odstavitvijo: 250 mg/dan Druge vrste: 750 (v celoti) mg/kg popolne krmne mešanice | | Brez časovne omejitve |

Železov (II) klorid, tetrahidrat | FeCl2·4H2O | |

Železov (III) klorid, heksahidrat | FeCl3·6H2O | |

Železov (II) citrat, heksahidrat | Fe3(C6H5O2)2·6H2O | |

Železov (II) fumarat | FeC4H2O4 | |

Železov (II) laktat, trihidrat | Fe(C3H5O3)2·3H2O | |

Železov (III) oksid | Fe2O3 | |

Železov (II) sulfat, monohidrat | FeSO4·H2O | |

Železov (II) sulfat, (VI) heptahidrat | FeSO4·7H2O | |

Kelati dvovalentnega železa s hidrati aminokislin | Fe(x)1–3·nH2O (x = anioni aminokislin iz hidriliziranih sojinih beljakovin) Molekulska masa ne sme preseči 1500) | |

E 3 | Kobalt–Co | Kobaltov (II) acetat, tetrahidrat | Co(CH3COO)2·4H2O | 2 (skupno) mg/kg popolne krmne mešanice | – | Brez časovne omejitve |

Bazični kobaltov (II) karbonat, monohidrat | 2CoCO3·3Co(OH)2·H2O |

Kobaltov (II) klorid, heksahidrat | CoCl2·6H2O |

Kobaltov (II) sulfat, (VI) heptahidrat | CoSO4·7H2O |

Kobaltov (II) sulfat, (VI) monohidrat | CoSO4·H2O |

Kobaltov (II) nitrat, heksahidrat | Co(NO3)2·6H2O |

E4 | Baker–Cu | Bakrov acetat, monohidrat | Cu(CH3COO)2·H2O | Prašiči pujski do 12 tedna starosti: 170 (skupno)drugi prašiči: 25 (skupno)Govedo 1)teleta pred nastopom prežvekovanja:mlečni nadomestki: 15 (skupno)druge popolne krmne mešanice: 15 (skupno)2)druga goveda: 35 (skupno).Ovce: 15 (skupno) Ribe: 25 (skupno) Raki: 50 (skupno) Druge vrste: 25 (skupno) | Označba in spremni dokumenti morajo vsebovati: Za ovce:Če vsebnost bakra v krmi presega 10 mg/kg: "vsebina bakra v takšni krmi lahko povzroči zastrupitve pri nekaterih pasemskih ovcah."Za govedopo nastopu prežvekovanja:Če je vsebnost bakra v krmi nižja od 20 mg/kg: "vsebina bakra v takšni krmi lahko povzroči pomankanje bakra pri govedih na paši z visoko vsebnostjo molibdna ali žvepla." | Brez časovne omejitve |

Bazični bakrov karbonat, monohidrat | CuCO3·Cu(OH)2·H2O |

Bakrov klorid, dihidrat | CuCl2·2H2O |

Bakrov metionat | Cu(C5H10NO2S)2 |

Bakrov oksid | CuO |

Bakrov sulfat, pentahidrat | CuSO4·5H2O |

Bakrov kelat aminokislin, hydrate | Cu(x)1–3·nH2O (x = anion vseh aminokislin, ki so derivat hidroliziranega proteina soje) Molekulska teža, ki ne presega 1500. |

Bakrolizin sulfat | Cu(C6H13N2O2)2·SO4 | 31.3.2004 za bakrolizin sulfat |

E 5 | Mangan–Mn | Manganov karbonat | MnCO3 | Ribe: 100 (skupno) Druge vrste: 150 (skupno) | – | Brez časovne omejitve |

Manganov klorid, tetrahidrat | MnCl2·4H2O |

Manganov hidrogen fosfat, trihidrat | MnHPO4·3H2O |

Manganov oksid (II) | MnO |

Manganski oksid (III) | Mn2O3 |

Manganov klorid, tetrahidrat | MnSO4·4H2O |

Manganv sulfat, mono–hidrat | MnSO2·H2O |

Manganov kelat iz hidrata aminokislin | Mn(x)1–3·nH2O (x = anion katere koli aminokisline, pridobljene iz hidroliziranega proteina soje)soje) Molekulska masa ne sme presegati 1500 |

Manganmanganov oksid | MnO Mn2O3 |

E6 | Cink–Zn | Cinkov laktat, trihidrat | Zn(C3H5O3)2·3H2O | Hišne živali: 250 (skupno) Ribe: 200 (skupno) Mlečni nadomestki: 200 (skupno) Druge vrste: 150 (skupno) | – | Brez časovne omejitve |

Cinkov acetat, dihidrat | Zn(CH3COO)2·2H2O |

Cinkov karbonat | ZnCO3 |

Cinkov klorid, monohidrat | ZnCl2·H2O |

Cinkov oksid | ZnO Največja vsebnost svinca: 600 mg/kg |

Cinkov sulfat, heptahidrat | ZnSO4·7H2O |

Cinkov sulfat, monohidrat | ZnSO4·H2O |

Cinkov kelat iz hidrata aminokislin | Zn(x)1–3·nH2O (x = anion katere koli aminokisline, pridobljene iz hidroliziranega proteina soje) Molekulska masa ne sme presegati 1500. |

--------------------------------------------------